smcproject/ml-wiki-sentences huggingface dataset:
ഖ്ലോംങ് വാങ്ചാവോ ദേശീയോദ്യാനം താനോൺ താങ് ചായി മൗണ്ടൻ റേഞ്ചിൽ സ്ഥിതിചെയ്യുന്നു.
പ്രദേശത്തിന്റെ ഭൂരിഭാഗവും വടക്ക്, തെക്ക് വശങ്ങളിലായി കിടക്കുന്ന സങ്കീർണമായ പർവ്വതങ്ങളാണുള്ളത്.
താനൺ താങ് ചായ് മലനിരകളുടെ ഒരു ഭാഗമാണ് അവ.
അവയുടെ മധ്യഭാഗത്ത് ഒരു സമതല പ്രദേശമുണ്ട്.
3.2 - 8 ചതുരശ്ര കിലോമീറ്റർ (1.2 - 3.1 ചതുരശ്ര മൈൽ) വിസ്തീർണ്ണമുള്ള രണ്ട് പാത്രങ്ങൾ പോലെ അവ കാണപ്പെടുന്നു.
യെൻ, ടായോ ഡാം, താത് റുപ് ഖായി, മി, ബാങ് ച ലെ മൗണ്ടെയ്ൻസ്, ബാങ്ങ് സൂങ്ങ് പീക്ക് മുതലായവയാണ് പ്രധാന മലനിരകൾ.
പടിഞ്ഞാറൻ പാർക്കിൽ സ്ഥിതി ചെയ്യുന്ന യെൻ മലനിര സമുദ്ര നിരപ്പിൽ നിന്നും ഏകദേശം 1,898 മീറ്റർ (6,227 അടി) ഉയരത്തിലാണ്.
സമുദ്രനിരപ്പിൽ നിന്ന് 300 - 2000 മീറ്റർ (980 - 6,560 അടി) ഉയരത്തിലാണ് ഈ പർവ്വതമുള്ളത്.
ടാക് പ്രവിശ്യയിലെ മ്യുവാംങ് ടാക്ക് , വാങ് ചാവോ എന്നീ ജില്ലകളിലും, തായ്‌ലാന്റിന്റെ പടിഞ്ഞാറ് ഭാഗത്തുള്ള കംഫേംഗ് ഫെറ്റ് പ്രവിശ്യയിലെ , കോസ്സംഫി നഖോൺ , ഖ്ലോംങ് ലാൻ , മേവാംങ് കാംഫേംങ് ഫെറ്റ് എന്നീ ജില്ലകളിലും ആയി ഈ പാർക്ക് കിടക്കുന്നു .
1988 ഡിസംബർ 7 ന് സഹകരണ വകുപ്പ് കൃഷിമന്ത്രാലയത്തിലെ പ്രവർത്തകർ, ഖ്ലോംങ് വാങ്ചാവോ, ഖ്ലോംങ് സുവാൻ മാക് എന്നീ ഫോറസ്റ്റ്  സംരക്ഷണ മേഖലയെ സർവേ ചെയ്യുകയും സംരക്ഷണം ഏറ്റെടുക്കുകയും ചെയ്തു.
അവർ ഫലഭൂയിഷ്ഠവും കടുപ്പമേറിയ തേക്ക് വനവും ( Tectona grandis ) മറ്റ് സവിശേഷതകളും കണ്ടെത്തി.
ഈ വനം സംരക്ഷണത്തിനായി അവർ ആഗ്രഹിക്കുന്നു.
1990 ആഗസ്ത് 29-നാണ് ഖ്ലോംങ് വാങ് ചാവോ നാഷനൽ പാർക്ക് ഗസറ്റ് ചെയ്തത്.
തായ്‌ലാന്റിലെ 63-ാമത്തെ പാർക്കായ ഖ്ലോംങ് വാങ്ചാവോ ദേശീയോദ്യാനം 747 km 2 (288 sq mi) വിസ്തൃതിയിൽ കാണപ്പെടുന്നു.
അവലംബം ബാഹ്യ ലിങ്കുകൾ National Park Division Archived 2014-05-05 at the Wayback Machine .
ഖോവ്‍സോൾ നുർ തടാകം
ഖോവ്‍സോൾ തടാകം ഉൾക്കൊണ്ടിരിക്കുന്ന ജലത്തിൻറെ അളവനുസരിച്ച് മംഗോളിയയിലെ ഏറ്റവും വലിയ ശുദ്ധജല തടാകവും വിസ്തീർണ്ണമനുസരിച്ച് രണ്ടാമത്തെ വലിയ തടാകവുമാണ്.
ഖോവ്സോൾ നുർ തടാകം റഷ്യൻ അതിർത്തിയോട് ചേർന്ന് മംഗോളിയയുടെ വടക്കുപടിഞ്ഞാറായി, കിഴക്കൻ സായാൻ പർവതനിരകളുടെ താഴ്വാരത്തിലാണ് സ്ഥിതിചെയ്യുന്നത്.
സമുദ്രനിരപ്പിൽനിന്ന് 1,645 മീറ്റർ (5,397 അടി) ഉയരത്തിൽ, 136 കിലോമീറ്റർ (85 മൈൽ) നീളവും 262 മീറ്റർ (860 അടി) ആഴവുമാണ് ഈ തടാകത്തിനുള്ളത്.
ഏഷ്യയിലെ രണ്ടാമത്തെ വലിയ ശുദ്ധജല തടാകമാണിത്.
മംഗോളിയയിലെ ശുദ്ധജലത്തിന്റെ ഏകദേശം 70 ശതമാനവും ലോകത്തിലെ ആകെ ശുദ്ധജലത്തിന്റെ ഏകദേശം 0.4 ശതമാനവും ഈ തടാകം ഉൾക്കൊള്ളുന്നു.
തടാകത്തിന്റെ തെക്ക് അറ്റത്തായി ഹറ്റ്ഗാൾ നഗരം സ്ഥിതി ചെയ്യുന്നു.
ഇതിന്റെ നീർത്തടങ്ങൾ താരതമ്യേന ചെറുതും ചെറിയ പോഷകനദികളുമാണുള്ളത്.
ഈ തടാകത്തിൽനിന്ന് ഒഴുകുന്ന ഏക നദിയായ എഗിൻ ഗോൾ , സെലെൻജ് നദിയിലെത്തുകയും ആത്യന്തികമായി ബെയ്ക്കൽ തടാക ത്തിലേക്കു പതിക്കുകയും ചെയ്തു.
ഈ രണ്ട് തടാകങ്ങൾക്കുമിടയിൽ, 1,169 മീറ്റർ (3,835 അടി) ഉയരത്തിൽ നിന്ന് ഏകദേശം 1000 കി.
മീറ്റർ ദൈർഘ്യത്തിൽ ജലം ഒഴുകുകയും ചെയ്യുന്നു.
അനേകം പർവ്വതനിരകളാൽ ചുറ്റപ്പെട്ടതാണ് തടാകം.
ഏറ്റവും വലിയ പർവ്വതം 3,492 മീറ്റർ (11,457 അടി) ഉയരമുള്ള ബുറൻഖാൻ / മോൺഖ് സരിദാഗാ ണ് .
തടാകത്തിൻറെ വടക്കുഭാഗത്തുള്ള ഇതിൻറെ കൊടുമുടി കൃത്യമായി റഷ്യ -മംഗോളിയൻ അതിർത്തിയിലാണ്.
ശൈത്യകാലത്ത് തടാകത്തിന്റെ ഉപരിതലം പരിപൂർണമായി തണുത്തുറയുന്നു.
ശീതകാലത്ത് തടാകത്തിനു മുകളിൽ രൂപീകൃതമാകുന്ന ഐസ് കവചം വലിയ ട്രക്കുകളെ താങ്ങിനിർത്തുവാൻ പോലും ശക്തമാണെന്നതിനാൽ സാധാരണ റോഡുകളുടെ കുറുക്കുവഴികളായി ഈ തടാകത്തിന‍റെ ഉപരിതലം ഗതാഗതമാർഗ്ഗങ്ങൾക്കായി ഉപയോഗിക്കാറുണ്ട്.
എന്നിരുന്നാലും ട്രക്കുകളിൽനിന്ന് എണ്ണ ഒഴുകിയിറങ്ങി മലിനീകരണമുണ്ടാക്കുന്നതും ട്രക്കുകൾ ഐസ് കവചം പൊട്ടിക്കുന്നതുമൊഴിവാക്കുന്നതിയായി ഈ പ്രവണത ഇപ്പോൾ നിരോധിക്കപ്പെട്ടിരിക്കുന്നു.
ഇത്തരത്തിൽ കഴിഞ്ഞകാലങ്ങളിൽ  30 മുതൽ 40 വരെ വാഹനങ്ങൾ തടാകത്തിൽ മുങ്ങിയിട്ടുണ്ടെന്നു സംശയിക്കപ്പെടുന്നു.
ലോകത്തിലെ പതിനേഴ് പുരാതന തടാകങ്ങളിൽ ഒന്നാണ് ഖുവുസുഗുൾ.
ഇതിന് 2 മില്യൺ വർഷത്തിൽ കൂടുതൽ പഴക്കമുണ്ട്.
ഏറ്റവും പ്രാക്തനമായതും (വോൾസ്റ്റോക് തടാകം ഒഴികെ), മംഗോളിയയിലെ ഏറ്റവും പ്രധാനപ്പെട്ട കുടിവെള്ള സംഭരണകേന്ദ്രവുമാണിത്.
യാതൊരു ശുദ്ധീകരണവുമില്ലാതെ ഈ തടാകത്തിലെ ജലം നേരിട്ട് കുടിക്കുവാൻ ഉപയോഗിക്കാവുന്നതാണ്.
ബെയ്ക്കൽ തടാകത്തെ അപേക്ഷിച്ച് ഈ തടാകത്തിൽ ന്റെ മത്സ്യസമ്പത്തു കുറവാണ്.
യുറേഷ്യൻ പെർച്ച് ( Perca fluviatilis ), ബർബോട്ട് ( Lota lota ), ലെനോക്ക് ( Brachymystax lenok ) എന്നിവ കൂടാതെ വംശനാശഭീഷണി നേരിടുന്നതും ഇവിടെ മാത്രം കാണപ്പെടുന്നതുമായ ഹോവ്സ്ഗോൽ ഗ്രേലിംഗ് ( Thymallus nigrescens ) എന്നിങ്ങനെ വാണിജ്യപരവും വിനോദപരവുമായ താൽപര്യങ്ങൾക്ക് യോജിച്ച തരത്തിലുള്ള മത്സവർഗ്ഗങ്ങളാണ് തടാത്തിലുള്ളത്.
അനധികൃത മത്സ്യവേട്ട തുടരുന്നതിനിടയിലും ഹൊവ്സ്ഗോൾ ഗ്രേയിംഗ് മത്സ്യത്തെ കൂടുതലായി തടാകത്തിൽ കണ്ടുവരുന്നു.
തടാകമേഖല യെല്ലോസ്റ്റോൺ ദേശീയോദ്യാനത്തേക്കാൾ വലിയ ദേശീയോദ്യാനമാണ്.
മദ്ധ്യ ഏഷ്യൻ സ്റ്റെപ്പികൾക്കും സൈബീരിയൻ ടൈഗയ്ക്കും ഇടയിലെ ഒരു പരിവർത്തന മേഖലയായി കണക്കാക്കി കർശനമായി ഈ പ്രദേശം സംരക്ഷിക്കപ്പെടുന്നു.
ഖോവ്‍സോൾ തടാകം സംരക്ഷിത പദവിയിലാണെങ്കിൽക്കൂടി അനധികൃത മൽസ്യബന്ധം സർവ്വസാധാരണമാണ്, കൂടാതെ ഗിൽനെറ്റുപയോഗിച്ചുള്ള വാണിജ്യ മത്സ്യബന്ധനത്തിനെതിരെയുള്ള നിരോധനം അപൂർവ്വമായി മാത്രം നടപ്പാക്കപ്പെടുന്നു.
കാലാവസ്ഥയുടെ പ്രത്യേകയാൽ ഈ മേഖലയിലെ മറ്റു തടാകങ്ങളും ഉപ്പുരസമുള്ളതാണെങ്കിലും ഖോവ്‍സോൾ തടാകത്തിൽ ശുദ്ധജലം ഉൾക്കൊള്ളുന്നതിനാൽ മേഖലയിലുള്ളവർ  ഈ തടാകത്തെ പരമ്പരാഗതമായി പവിത്രമായി കണക്കാക്കുന്നു.
ഐബെക്സ്, നയാൽ , എൽക് , ചെന്നായ , വോൾവറിൻ, കസ്തൂരി മാൻ , ബ്രൗൺ കരടി , സൈബീരിയൻ മൂസ് , സാബിൾ തുടങ്ങിയ വൈവിധ്യമാർന്ന ജീവികൾക്ക് ഈ ദേശീയോദ്യാനത്തിലെ ആവാസവ്യവസ്ഥയിൽ നിലകൊള്ളുന്നു.
Panoramic view of Lake Khövsgöl അവലംബം ↑ ↑ worldlakes.org: lake Hovsgol , retrieved 2007-02-27 ↑ Goulden, Clyde E. et al.: The Mongolian LTER: Hovsgol National Park Archived 2007-09-29 at the Wayback Machine .
, retrieved 2007-02-27 ↑ ↑ Froese, Rainer, and Daniel Pauly, eds.
" Thymallus nigrescens " in ഫിഷ്ബേസ് .
February 2017 version.
ഖോർഫക്കാൻ
ഖോർ ഫക്കൻ ( അറബി : خَوْر فَكَّان ‬ ) യുണൈറ്റഡ് അറബ് എമിറേറ്റ്‌സിന്റെ (യുഎഇ) കിഴക്കൻ തീരത്ത് ഒമാൻ ഉൾക്കടലിന് അഭിമുഖമായി സ്ഥിതി ചെയ്യുന്ന ഷാർജ എമിറേറ്റിന്റെ ഒരു നഗരവും എക്‌സ്‌ക്ലേവുമാണ്.
അതായത്, ഖോർഫക്കാൻ  ഭൂമിശാസ്ത്രപരമായി ഫുജൈറ എമിറേറ്റിനാൽ ചുറ്റപ്പെട്ടിരിക്കുന്നു.
ഫുജൈറ സിറ്റി കഴിഞ്ഞാൽ കിഴക്കൻ തീരത്തെ രണ്ടാമത്തെ വലിയ നഗരം ആയ ഖോർഫക്കാൻ , "രണ്ട് താടിയെല്ലുകളുടെ അരുവി" എന്നർത്ഥം വരുന്ന ഖോർ ഫക്കൻ ഉൾക്കടൽ തീരത്താണ് സ്ഥിതി ചെയ്യുന്നത്.
ഖോർഫക്കാൻ കണ്ടെയ്‌നർ ടെർമിനലിന്റെ ആസ്ഥാനമാണിവിടം.
മേഖലയിലെ ഏക സ്വാഭാവിക ആഴക്കടൽ തുറമുഖവും യുഎഇയിലെ പ്രധാന കണ്ടെയ്‌നർ തുറമുഖങ്ങളിലൊന്നും ആയ ഖോർ ഫക്കാൻ തുറമുഖം ഷാർജയുടെ കിഴക്കൻ കടൽത്തീരത്തെ അഭിമുഖീകരിക്കുന്നു.
ഇത് ഏഷ്യയുമായും ഫാർ ഈസ്റ്റുമായും  ബന്ധം വിപുലീകരിക്കുന്നു.
ഷാർജ എമിറേറ്റിന്റെ മൂന്ന് തുറമുഖങ്ങളിൽ ഒന്നാണ് ഈ തുറമുഖം.
വെളുത്ത മണൽ ബീച്ചുകളും പവിഴപ്പുറ്റുകളും കാരണം നിരവധി സമുദ്രജീവി പ്രേമികളെ ആകർഷിക്കുന്നതിനാൽ ആഭ്യന്തര വിനോദസഞ്ചാരികൾക്കിടയിൽ ഖോർഫക്കാൻ ഒരു ജനപ്രിയ സ്ഥലമാണ്.
ഖോർഫക്കാൻ ബീച്ച് പട്ടണത്തിന്റെ മധ്യഭാഗത്തായി സ്ഥിതിചെയ്യുന്നു.
യുഎഇയുടെ കിഴക്കൻ തീരത്ത്, ഷുമൈലിയ പർവതനിരകൾക്കും അറബിക്കടലിനും ഇടയിലാണ് ഖോർഫക്കാൻ സ്ഥിതി ചെയ്യുന്നത്.
ഖോർ ഫക്കാന്റെ ഉൾക്കടൽ വടക്കുകിഴക്ക് അഭിമുഖമായാണ്.
കണ്ടെയ്നർ കപ്പലുകൾക്കുള്ള ഒരു ജെട്ടി സെർവിംഗ് ടെർമിനൽ ഉള്ളതുകൊണ്ട് നിലവിലുള്ള കാറ്റിൽ നിന്ന് ഖോർ ഫക്കാൻ സംരക്ഷിക്കപ്പെടുന്നു.
ഖോർഫക്കാന്റെ പർവതനിരകളിലും ഷാർജ-ഖോർഫക്കാൻ ഹൈവേയ്‌ക്ക് പുറത്ത്, ഒരു ഗ്രാമത്തിന് മുകളിൽ നിർമ്മിച്ചതായി കരുതപ്പെടുന്ന രിഫൈസ അണക്കെട്ട് സ്ഥിതിചെയ്യുന്നു.
അവിടെ വെള്ളം വളരെ ശാന്തമായിരിക്കുമ്പോൾ, പഴയ വീടുകളുടെ മുകൾഭാഗം ദൃശ്യമാകും.
10,684 ചതുരശ്ര മീറ്റർ വിസ്തൃതിയിലാണ് അൽ റിഫൈസ അണക്കെട്ടിന്റെ വികാസം.
ചരിത്രം 1635-ൽ പോർച്ചുഗീസ് കോട്ടയായ ഖോർ ഫക്കാന്റെ ( ) പെയിന്റിംഗ്.
ഖോർഫക്കാനിൽ മനുഷ്യവാസത്തിന്റെ നീണ്ട ചരിത്രമുണ്ട്.
ബിസി മൂന്നാം സഹസ്രാബ്ദം മുതൽ ഒന്നാം സഹസ്രാബ്ദം വരെയുള്ള ടെൽ അബ്രാക്കിൽ കണ്ടെത്തിയതിന് സമാനമായി അരീഷ് എന്നറിയപ്പെടുന്ന പരമ്പരാഗത ബരാസ്തി കുടിലുകൾക്ക് തടികൊണ്ടുള്ള മുകൾത്തട്ടിൽ നിന്ന് പോസ്റ്റ് ദ്വാരങ്ങൾക്ക് തെളിവുകളുണ്ട്.
ഷാർജ പുരാവസ്തു മ്യൂസിയത്തിൽ നിന്നുള്ള ഒരു സംഘം നടത്തിയ ഖനനത്തിൽ 34 ശവകുടീരങ്ങളും ബിസി രണ്ടാം സഹസ്രാബ്ദത്തിന്റെ ആദ്യ-മധ്യ കാലഘട്ടത്തിൽ  ഉൾപ്പെട്ട ഒരു വാസസ്ഥലം കണ്ടെത്തി.
തുറമുഖത്തിന് അഭിമുഖമായുള്ള പാറക്കെട്ടുകളിൽ ഇവ കൂട്ടമായി കിടക്കുന്നതായാണ് കാണപ്പെട്ടത്.
1500-നടുത്ത്, ഡുവാർട്ടെ ബാർബോസ ഇതിനെ ഒരു ഗ്രാമമായി വിശേഷിപ്പിച്ചു, "ചുറ്റും ധാരാളം തോട്ടങ്ങളും കൃഷിയിടങ്ങളും ഉണ്ട്" എന്ന് രേഖപ്പെടുത്തി .
16-ആം നൂറ്റാണ്ടിൽ നാവിക കമാൻഡർ ജനറൽ അഫോൺസോ ഡി അൽബുക്കർക്ക് ഈ നഗരം 500 വർഷങ്ങൾക്ക് മുമ്പ് പോർച്ചുഗീസ് സാമ്രാജ്യത്തിനു വേണ്ടി പിടിച്ചെടുത്തു.
ഇതിനെ കോർഫാക്കോ എന്ന് വിളിച്ചിരുന്നു.
1580-ൽ വെനീഷ്യൻ ജ്വല്ലറി ഗാസ്പാരോ ബൽബി യുണൈറ്റഡ് അറബ് എമിറേറ്റ്സിന്റെ കിഴക്കൻ തീരത്തുള്ള സ്ഥലങ്ങളുടെ പട്ടികയിൽ "ചോർഫ്" എന്ന് രേഖപ്പെടുത്തിയിട്ടുണ്ട്, ഇത് ഖോർ ഫക്കാനെ സൂചിപ്പിക്കുന്നതായി ചരിത്രകാരന്മാർ കണക്കാക്കുന്നു.
പോർച്ചുഗീസുകാർ ഖോർഫക്കാനിൽ ഒരു കോട്ട പണിതു, അത് 1666-ൽ നശിച്ചു.
ഡച്ച് കപ്പലായ മീർകറ്റിന്റെ ലോഗ് ബുക്കിൽ ഈ കോട്ടയെയും മറ്റൊന്നിനെയും കുറിച്ച് പരാമർശിക്കുന്നു.
കടൽത്തീരത്തിനടുത്തുള്ള ഈത്തപ്പഴ ശാഖകളിൽ നിന്ന് നിർമ്മിച്ച 200 ഓളം ചെറിയ വീടുകൾ ഉള്ള "ഗോർഫകാൻ" ഒരു ചെറിയ ഉൾക്കടലിലെ ഒരു സ്ഥലമാണെന്ന് വിശേഷിപ്പിക്കുന്നു .
അതിൽ വടക്കുഭാഗത്തുള്ള ഒരു ത്രികോണാകൃതിയിലുള്ള തകന്ന് കിടക്കുന്ന പോർച്ചുഗീസ് കോട്ടയെ സൂചിപ്പിക്കുന്നു - തെക്ക് വശത്ത് ഒരു കുന്നിൻ മുകളിലുള്ള പട്ടാളമോ പീരങ്കികളോ ഇല്ലാതെ തകർന്ന ഒരു കോട്ടയെക്കുറിച്ച് .
ഈന്തപ്പനകൾക്ക് പുറമേ ' മീർകട്ടിന്റെ രേഖയിൽ അത്തിമരങ്ങൾ, തണ്ണിമത്തൻ, തണ്ണിമത്തൻ, മൈലാഞ്ചി എന്നിവയും പരാമർശിക്കുന്നു.
ജലസേചനത്തിനായി ഉപയോഗിക്കുന്ന "നല്ലതും ശുദ്ധജലവും" ഉള്ള നിരവധി കിണറുകൾ ഉണ്ടെന്ന് അതിൽ രേഖപ്പെടുത്തിയിരിക്കുന്നു.
1623-ൽ ഒമാനി ഷെയ്ഖ് മുഹമ്മദ് സുഹാരിയുടെ നിയന്ത്രണത്തിലുള്ള പേർഷ്യൻ നാവികസേനയുടെ അധിനിവേശമാണ് കോട്ടകളുടെ നാശകരമായ അവസ്ഥയ്ക്ക് ഒരു കാരണമായി പറഞ്ഞിരിക്കുന്നത്.
പോർച്ചുഗീസ് പ്രത്യാക്രമണം നേരിട്ട സുഹാരി, ഖോർഫക്കൻ ഉൾപ്പെടെയുള്ള പോർച്ചുഗീസ് കോട്ടകളിലേക്ക് പിൻവാങ്ങി.
പേർഷ്യക്കാരെ പുറത്താക്കിയപ്പോൾ, പോർച്ചുഗീസ് കമാൻഡർ റൂയി ഫ്രെയർ ഖോർഫക്കാനിലെ ജനങ്ങളെ പോർച്ചുഗീസ് കിരീടത്തോട് വിശ്വസ്തരായിരിക്കാൻ പ്രേരിപ്പിക്കുകയും അവിടെ ഒരു പോർച്ചുഗീസ് കസ്റ്റംസ് ഓഫീസ് സ്ഥാപിക്കുകയും ചെയ്തു.
1737-ൽ, പോർച്ചുഗീസുകാരെ അറേബ്യയിൽ നിന്ന് പുറത്താക്കി വളരെക്കാലത്തിനുശേഷം, പേർഷ്യക്കാർ ഒമാനി ആഭ്യന്തരയുദ്ധത്തിൽ അവരുടെ ഇടപെടലിനിടെ ഡച്ചുകാരുടെ സഹായത്തോടെ 5,000 പുരുഷന്മാരും 1,580 കുതിരകളുമായി ഖോർ ഫക്കാൻ വീണ്ടും ആക്രമിച്ചു.
ജർമ്മൻ സഞ്ചാരിയായ കാർസ്റ്റെൻ നീബുർ പറയുന്നത് പ്രകാരം 1765-ൽ ഖോർ ഫക്കൻ ഷാർജയിലെ ഭരണകുടുംബമായ അൽ ഖാസിമിയിലെ ഒരു ഷെയ്ഖിന്റെ കൈവശം ആയിരുന്നു.
ഫ്രഞ്ച് കാർട്ടോഗ്രാഫർ റിഗോബർട്ട് ബോണിന്റെ ഏതാണ്ട് 1770-ലെ ഒരു ഭൂപടം അറേബ്യൻ പെനിൻസുലയും പേർഷ്യൻ ഗൾഫും കാണിക്കുന്നു, അതിൽ ഖോർ ഫക്കൻ ഉൾപ്പെടുന്നു.
ലോറിമർ പറയുന്നത് പ്രകാരം പത്തൊൻപതാം നൂറ്റാണ്ടിന്റെ തുടക്കത്തിൽ, ഖോർ ഫക്കാനിൽ ഏകദേശം 5,000 ഈത്തപ്പന മരങ്ങൾ ഉണ്ടായിരുന്നു.
150 ഓളം നഖ്ബിയീൻ വംശജരും അറബിവൽക്കരിക്കപ്പെട്ട പേർഷ്യക്കാരായ 800-ഓളം ആളുകളും താമസിച്ചിരുന്നതായും ലോറിമർ അഭിപ്രായപ്പെടുന്നു.
അവർ കൃഷിയും മുത്തുകൾ പെറുക്കിയും ആയിരുന്നു ജീവിച്ചിരുന്നത് എന്നും രേഖപ്പെടുത്തുന്നു, പട്ടണത്തിൽ ഏഴ് കടകളുണ്ടായിരുന്നു എന്നും ലോറിമർ പറയുന്നു.
1943 ഒക്ടോബർ 16-ന് രണ്ടാം ലോകമഹായുദ്ധസമയത്ത് ജർമ്മൻ അന്തർവാഹിനി U-533 ഖോർഫക്കാൻ തീരത്ത് നിന്ന് ഏകദേശം 25 miles (40 km) അകലെ മുങ്ങി.
2009ൽ മുങ്ങൽ വിദഗ്ധർ 108 metres (354 ft) ) താഴ്ചയിൽ അതിൻ്റെ അവശിഷ്ടങ്ങൾ കണ്ടെത്തി .
ആധുനിക ഖോർ ഫക്കാൻ കണ്ടെയ്‌നർ ടെർമിനൽ 1979-ൽ ഉദ്ഘാടനം ചെയ്യപ്പെട്ടു, ഈ പ്രദേശത്തെ ഏക പ്രകൃതിദത്ത ആഴക്കടൽ തുറമുഖവും എമിറേറ്റ്‌സിലെ കണ്ടെയ്‌നറുകൾക്കുള്ള ഏറ്റവും മികച്ച തുറമുഖങ്ങളിലൊന്നുമാണ്.
300 മില്യൺ ദിർഹത്തിന്റെ (81.75 മില്യൺ ഡോളർ) ചിലവിൽ ആണിത് വികസിപ്പിച്ചത്.
2004-ലെ കണക്കനുസരിച്ച് ഇത് 1.6 ദശലക്ഷം TEU- കൾ കൈകാര്യം ചെയ്തു.
ഈ തുറമുഖം ചൈനീസ് തീരത്ത് നിന്ന് തെക്ക് ഇന്ത്യയുടെ തെക്കേ അറ്റം വഴി മൊംബാസ വരെയും പോകുന്ന മാരിടൈം സിൽക്ക് റോഡിന്റെ ഭാഗമാണ്.
അവിടെ നിന്ന് ചെങ്കടലിലൂടെ സൂയസ് കനാൽ വഴി മെഡിറ്ററേനിയനിലേക്കും അവിടെ നിന്ന് വടക്ക് അപ്പർ അഡ്രിയാറ്റിക് മേഖലയിലേക്കും , മധ്യ യൂറോപ്പ്, കിഴക്കൻ യൂറോപ്പ്, വടക്കൻ കടൽ എന്നിവയിലേക്കുള്ള റെയിൽ കണക്ഷനുള്ള ഇറ്റാലിയൻ ഹബ് ആയ ട്രിയെസ്റ്റെ വരെയും പോകുന്ന കടൽ റൂട്ടാണ് ഇവിടുന്നുള്ളത് .
ഭൂമിശാസ്ത്രവും കാലാവസ്ഥയും Al Rafisah dam
ഖോർ ഫക്കാൻ യു.എ.ഇ.
യുടെ കിഴക്കൻ തീരത്ത്, ഇന്ത്യൻ മഹാസമുദ്രത്തിനും ഷുമൈലിയയ്ക്കും അല്ലെങ്കിൽ പടിഞ്ഞാറൻ ഹജർ പർവതനിരകൾക്കും ഇടയിലാണ് സ്ഥിതി ചെയ്യുന്നത്.
ഖോർ ഫക്കാന്റെ ഉൾക്കടൽ വടക്ക്-കിഴക്ക് അഭിമുഖമായാണ് സ്ഥിതി ചെയ്യുന്നത്.
നിരവധി മുങ്ങൽ വിദഗ്ധരെ ആകർഷിക്കുന്ന മണൽ നിറഞ്ഞ ബീച്ചുകളും പവിഴപ്പുറ്റുകളും കാരണം ടൂറിസം നന്നായി വികസിപ്പിച്ചെടുത്തിട്ടുണ്ട് ഇവിടെ.
ഖോർഫക്കൻ ബീച്ച് പട്ടണത്തിന്റെ മധ്യഭാഗത്തായി സ്ഥിതിചെയ്യുന്നു.
നവംബർ മുതൽ ഏപ്രിൽ വരെ ഖോർഫക്കാനിൽ പകൽസമയത്ത് വെയിലും ചൂടുമാണ്; വൈകുന്നേരങ്ങൾ തണുപ്പുള്ളതും ഈർപ്പം കുറവുമുള്ള കാലാവസ്ഥയും ആണ്.
പകൽ താപനില 18 to 30 °C (64 to 86 °F) വരെയാണ് ജനുവരി മുതൽ മാർച്ച് വരെ മഴയും ഉഷ്ണമേഖലാ കൊടുങ്കാറ്റും പ്രതീക്ഷിക്കാം.
മെയ് മുതൽ സെപ്തംബർ വരെ കാലാവസ്ഥ ചൂടാകുന്നു, ജൂലൈ, ഓഗസ്റ്റ് മാസങ്ങളിൽ ഉച്ചയ്ക്ക് ഉയർന്ന താപനില 40 °C (104 °F) ൽ എത്തുന്നു രാത്രികളും ചൂടാണ്, താപനില 36 °C (97 °F) ൽ എത്തുന്നു, ഉയർന്ന ഈർപ്പം.
ലാൻഡ്മാർക്കുകൾ ഖോർ ഫക്കാനിലെ അൽ റാബി ഹൈക്കിംഗ് ട്രയൽ
ഖോർ ഫക്കാനിൽ ഓഷ്യാനിക് ഹോട്ടൽ എന്ന ഒരു 4 സ്റ്റാർ ഹോളിഡേ ബീച്ച് റിസോർട്ട് ഉണ്ട്, .
മത്സ്യം, പഴം, പച്ചക്കറി സൂക്ക് എന്നിവ കോർണിഷിന്റെ തെക്കേ അറ്റത്തും പ്രധാന ഹൈവേയ്ക്ക് സമീപവുമാണ് സ്ഥിതി ചെയ്യുന്നത്.
ഷിസ് ഗ്രാമത്തിനടുത്താണ് ഒരു വിനോദ പാർക്ക് ആയ ഷീസ് പാർക്ക് ഉള്ളത് .
ഗാലറി ഖോർ ഫക്കാനിലെ അൽ റഫീസ അണക്കെട്ട് ഖോർ ഫക്കാനിലെ പ്രതിരോധ സ്മാരകം ഷീസ് പാർക്ക് ഖോർഫക്കാനിലെ ഒരു പള്ളി ഖോർ ഫക്കൻ ബീച്ച് പശ്ചാത്തലത്തിൽ ഷുമൈലിയ അല്ലെങ്കിൽ പടിഞ്ഞാറൻ ഹജർ പർവതനിരകളുള്ള കിഴക്കൻ കാഴ്ച View to the western landscape ശ്രദ്ധേയരായ ആളുകൾ എച്ച്ഇ ഷെയ്ഖ് സയീദ് ബിൻ സഖർ ബിൻ സുൽത്താൻ അൽ ഖാസിമി (1962-), ഖാസിമി രാജകുടുംബം, ഖോർഫക്കാനിലെ അമീരി കോടതിയുടെ ഡെപ്യൂട്ടി ചെയർമാൻ മുഹമ്മദ് അഹമ്മദ് ഇബ്രാഹിം, വിഷ്വൽ ആർട്ടിസ്റ്റ് ഹുസൈൻ അൽ ജാസ്മി (1979-), അറബി സംഗീതജ്ഞൻ അബ്ദുല്ല യൂസഫ്, എമിറാത്തി ഗോൾകീപ്പർ സെപ്തംബർ 11 ആക്രമണത്തിന്റെ ഭാഗമായി യുണൈറ്റഡ് എയർലൈൻസ് ഫ്ലൈറ്റ് 175 ഹൈജാക്കർ  ഫയസ് ബാനിഹമ്മദ് .
റഫറൻസുകൾ ബാഹ്യ ലിങ്കുകൾ ഖോർഫക്കാൻ - ഷാർജ സർക്കാർ
ഖ്മു ജനത ഇംഗ്ലീഷ് വിലാസം https://ml.wikipedia.org/wiki/Khmu_People
ലാവോസിലെ മെക്കോങ് നദിക്കരയിൽ കുടിയേറിപ്പാർത്തിട്ടുള്ള ഒരു ഗിരിവർഗമാണ് ഖ്മു .
ചൈന, ടിബത്ത്, ഇന്ത്യ എന്നിവിടങ്ങളിൽനിന്ന് കുടിയേറിയവരാണ് ലാവോസിലെ ജനങ്ങൾ.
അവർ ഖ്മു ജനതയുടെ ഭൂമി പിടിച്ചെടുത്തതിനെത്തുടർന്ന് പർവ്വതപ്രാന്തങ്ങളിലേക്ക് കുടിയേറി.
ഖ്മു വർഗക്കാർ അവിടത്തെ ഭാഷയും സംസ്കാരവും സ്വായത്തമാക്കി.
കൂടാതെ അവിടുത്തെ ജനങ്ങളുമായി അടുത്തബന്ധം പുലർത്തുകയും സ്വന്തം സംസ്കാരം നിലനിർത്തുകയും ചെയ്തു.
തെക്കുകിഴക്കേ ഏഷ്യയിലെ കംബോഡിയക്കാരുമായും ചെമ്പൻമുടിക്കാരായ മെലനേഷ്യൻകാരുമായും ഇവർക്ക് ഭാഷാപരമായ ബന്ധമുണ്ട്.
അതുപോലെ ആസ്ട്രോ ഏഷ്യാറ്റിക് അഥവാ മാൺഖ്മർ വർഗക്കാരുടെ ഭാഷാഭേദങ്ങളും ഇവരുടെ ഭാഷയിലും കാണുന്നു.
അവലംബം പുറത്തേക്കുള്ള കണ്ണികൾ ഖ്മു ജനത എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Kammu home page Archived 2016-03-03 at the Wayback Machine .
http://projekt.ht.lu.se/rwaai RWAAI (Repository and Workspace for Austroasiatic Intangible Heritage) http://hdl.handle.net/10050/00-0000-0000-0003-66EA-B@view Khmu in RWAAI Digital Archive
ഖ്യുട്ടിനിർപാക്ക് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Quttinirpaaq_National_Park
ഖ്യുട്ടിനിർപാക് ദേശീയോദ്യാനം കാനഡയിലെ നുനാവട്ടിലെ ക്വിക്കിക്താലുക്ക് മേഖലയിൽ എല്ലെസ്മിയർ ദ്വീപിന്റെ വടക്കുകിഴക്കൻ കോണിലായി  സ്ഥിതിചെയ്യുന്ന ഒരു ദേശീയോദ്യാനമാണ് .
നോർത്ത് ഈസ്റ്റ് ഗ്രീൻലാൻഡ് ദേശീയോദ്യാനത്തിന് ശേഷം ഭൂമിയിലെ ഏറ്റവും വടക്ക് ഭാഗത്തുള്ള രണ്ടാമത്തെ ദേശീയോദ്യാനമാണിത്.
ഇനുക്റ്റിറ്റ്യൂട്ട് ഭാഷയിൽ, ഖ്യുട്ടിനിർപാക്ക് എന്നാൽ "ലോകത്തിന്റെ നെറുകയിൽ" എന്നാണ് അർത്ഥമാക്കുന്നത്.
1988-ൽ എല്ലെസ്മിയർ ഐലൻഡ് നാഷണൽ പാർക്ക് റിസർവ് ആയി സ്ഥാപിതമായ ഇത്, 1999-ൽ നുനാവട്ട് രൂപീകരിച്ചപ്പോൾ പേര് ഖ്യുട്ടിനിർപാക്ക് എന്നാക്കി മാറ്റുകയും 2000-ൽ ഒരു ദേശീയോദ്യാനമായി മാറുകയും ചെയ്തു.
37,775 ചതുരശ്ര കിലോമീറ്റർ (14,585 ചതുരശ്ര മൈൽ) വിസ്തൃതിയുള്ള ഇത്, വുഡ് ബഫല്ലോ ദേശീയോദ്യാനം കഴിഞ്ഞാൽ കാനഡയിലെ ഏറ്റവും വലിയ രണ്ടാമത്തെ ദേശീയോദ്യാനമാണ്.
പാറയും ഹിമവും നിറഞ്ഞ ഭൂപ്രകൃതിയാണ് ഇവിടെയുള്ളത്.
വളരെ കുറച്ച് വർഷപാതമുള്ള ഒരു ധ്രുവ മരുഭൂമിയാണിത്.
ദേശീയോദ്യാനത്തിൻറെ ഉന്നത മേഖലകളിൽ ഭൂരിഭാഗവും മഞ്ഞുമൂടിയതാണ്.
ഈ ഹിമത്തൊപ്പികളും അവയിൽ നിന്ന് താഴേയ്ക്കിറങ്ങുന്ന ഹിമാനികളും അവസാനത്തെ ഹിമയുഗം വരെയെങ്കിലും പഴക്കമുള്ളതാണ്.
നുനാവട്ടിലെ ഏറ്റവും ഉയരമുള്ള പർവതമായ 2,616 മീറ്റർ (8,583 അടി) ഉയരമുള്ള ബാർബ്യൂ കൊടുമുടിയും ഈ ദേശീയോദ്യാനത്തിൽ ഉൾപ്പെടുന്നു.
അവലംബം ↑ ↑ Quttinirpaaq National Park Archived 2019-07-01 at the Wayback Machine .
at Nunavut Tourism ↑ Quttinirpaaq National Park in Nunavut at CBC Kids ↑ ↑ ↑
ഖോൻസു
പുരാതന ഈജിപ്ഷ്യൻ വിശ്വാസപ്രകാരം ചന്ദ്രദേവനാണ് ഖോൻസു (ഇംഗ്ലീഷ്: Khonsu ).
സഞ്ചാരി എന്നാണ് ഖോൻസു എന്ന വാക്കിനർഥം.
രാത്രിയിൽ ചന്ദ്രന്റെ സ്ഥാനചലനത്തെ ഇത് ആഖ്യാനിക്കുന്നു.
ഈജിപ്ഷ്യൻ ദേവനായ തോത്ത് , ഖോൻസുവുമായി ചേർന്നാണ് സമയത്തിന്റെ ഗമനം രേഖപ്പെടുത്തുന്നത്.
തീബിയൻ ജനതയുടെ വിശ്വാസപ്രകാരം ഖോൻസു അമുനിന്റെയും മുട്ടിന്റെയും പുത്രനാണ്.
ഇവർ മൂന്നുപേരും ചേർന്ന് ഒരു ദൈവിക ത്രയമായി അറിയപ്പെട്ടിരുന്നു.
മെംഫിസ് , ഹിബിസ് , എഫ്ദു എന്നിവയാണ് ഖോൻസുവിന്റെ പ്രധാന ആരാധനാകേന്ദ്രങ്ങൾ.
രാത്രിയിൽ ചന്ദ്രൻ ആകാശത്ത് കിഴക്കുനിന്നും പടിഞ്ഞാറോട്ട് സഞ്ചരിക്കുന്നു.
ഈ വസ്തുതയെ അവലംബമാക്കിയാണ് ചന്ദ്രദേവന് സഞ്ചാരി എന്നർത്ഥമുള്ള ഖോൻസു എന്ന നാമം നൽകിയിരിക്കുന്നത്.
രാത്രികാലങ്ങളിൽ യാത്ര ചെയ്യുന്നവർ എപ്പോഴും ചന്ദ്രനെ ദർശിച്ചിരുന്നു.
ആയതിനാൽ "ആശ്ലേഷിക്കുന്നവൻ", "മാർഗദർശകൻ", "പരിരക്ഷകൻ" എന്നീ വിശേഷണങ്ങളും ഖോൻസുവിനുണ്ട്.
രാത്രിയിൽ പ്രകാശത്തിന്റെ ദേവനായതിനാൽ വന്യജീവികളിൽനിന്നുള്ള രക്ഷയ്ക്കായും, വേദന ശമനത്തിനായും ഖോൻസുവിനെ പ്രാർത്ഥിച്ചിരുന്നു.
സാധാരണയായി ഒരു മമ്മിയുടെ രൂപത്തിലാണ് ഖോൻസു ദേവനെ ചിത്രീകരിക്കാറുള്ളത്.
മുടി വശങ്ങളിലേക്ക് പിന്നിയിട്ട് കഴുത്തിൽ മെനറ്റ് എന്നറിയപ്പെടുന്ന ആഭരണവും, കയ്യിൽ അധികാരചിഹ്നങ്ങളും ഉള്ള ഒരു രൂപമാണ് ഖോൻസുവിന്റെത്.
ചിലപ്പോഴൊക്കെ ഹോറസ്സിനെപോലെ ഫാൽക്കൺ ശിരസ്സുള്ള മനുഷ്യരൂപത്തിലും ഖോൻസുവിനെ ചിത്രീകരിക്കാറുണ്ട്.
ഖോൻസു ദേവന്റെ ശിരസ്സിൽ ഒരു ചന്ദ്രകലയും കാണാം.
ഹോറസ് ദേവനുമായി ചേർന്ന് ഖോൻസുവിനെയും സംരക്ഷക ദൈവമായി ആരാധിച്ചിരുന്നു.
റാംസ്സെസ് കാലഘട്ടത്തിൽ കർണ്ണാക്കിൽ നടന്ന ക്ഷേത്ര നിർമ്മാണ പ്രവർത്തനങ്ങളിൽ അധികവും ഖോൻസുവിന് വേണ്ടിയായിരുന്നു.
കർണ്ണാക്കിലെ ഖോൻസു ക്ഷേത്രം താരതമ്യേന നന്നായി സംരക്ഷിക്കപ്പെട്ടിട്ടുണ്ട്.
ഈ ക്ഷേത്രത്തിലെ ഒരു ചുവരിൽ കൊത്തിവച്ചിരിക്കുന്ന പ്രപഞ്ചോത്‌പത്തി സിദ്ധാന്തം പ്രകാരം, പ്രപഞ്ച അണ്ഡത്തെ ഫലദീകരിക്കുന്ന ഒരു സർപ്പത്തിന്റെ രൂപത്തിൽ ഖോൻസുവിനെ ചിത്രീകരിച്ചിട്ടുണ്ട്.
ഖോൻസുവിനെ ഫാൽക്കൺ ശിരസോട് കൂടിയ രൂപത്തിലും (ഇടത്) അല്ലെങ്കിൽ അമുൻ-മുട്ട് ദമ്പതികളുടെ പുത്രനായി മനുഷ്യരൂപത്തിലും ചിത്രീകരിച്ചിരിക്കുന്നു.
കർണ്ണാക്കിലെ ഖോൻസു ക്ഷേത്രത്തിന്റെ പ്രവേശനകവാടം അവലംബം 1 2 "The Oxford Guide: Essential Guide to Egyptian Mythology" , Edited by Donald B. Redford , pp. 186–187, Berkley, 2003, ISBN 0-425-19096-X ↑ Handbook of Egyptian Mythology , Geraldine Pinch, p156, ABC-CLIO, 2002, ISBN 1-57607-242-8
ഖ്നും
പുരാതന ഈജിപ്തിൽ ആരാധിച്ചിരുന്ന ഒരു ദേവനാണ് ഖ്നും (ഇംഗ്ലീഷ്: Khnum ( /kəˈnuːm/ ; also spelled Khnemu)).
നൈൽ നദി യുടെ സ്രോതസ്സിന്റെ ദേവനാണ് ഖ്നും.
നൈൽ നദിയിലെ വാർഷിക പ്രളയം ഈജിത്യൻ ഭൂമിയെ ഫലഭൂയിഷ്ടവും സമ്പന്നവുമാക്കുന്നതിനാൽ നൈലിന്റെ കാരണഭൂതനായ ഖ്നും ദേവന് സൃഷ്ടികർത്താവിന്റെ പരിവേഷമാണ് ഈജിപ്ഷ്യർ നൽകിയിരുന്നത്.
സാധാരണയായി മുട്ടനാടിന്റെ ശിരസ്സുള്ള ഒരു മനുഷ്യരൂപത്തിലാണ് ഖ്നും ദേവനെ ചിത്രീകരിക്കാറുള്ളത്.
ചിലപ്പോൾ കയ്യിൽ ഒരു ജലകുംഭവും ചിത്രീകരിക്കാറുണ്ട്.
കുംഭത്തിൽ നിന്നും പ്രവഹിക്കുന്ന ജലം ഖ്നും ദേവനെ ജലത്തിന്റെ ദേവനായി പ്രതീകവൽക്കരിക്കുന്നു.
ശിശുക്കളെ ഖ്നും കളിമണ്ണിൽ നിർമിച്ച് മാതാവിന്റെ ഗർഭപാത്രത്തിൽ നിക്ഷേപിക്കുന്നു എന്നൊരു സങ്കല്പവും ഉണ്ടായിരുന്നു.
കളിമൺ പാത്രത്തിനുപയോഗിക്കുന്ന ചക്രം ഖ്നുമിന്റെ ഒരു പ്രതീകമാണ്.
എലിഫന്റൈൻ ക്ഷേത്രം
പുരാതന ഈജിപ്റ്റിലെ എലിഫന്റൈനിൽ ഖ്നും ദേവനും അദ്ദേഹത്തിന്റെ പത്നിയായ സാതേത് ദേവിക്കും അവരുടെ മകളായ അനുകേത്തിനും വേണ്ടി സംരപ്പിച്ച ക്ഷേത്രം നിലനിന്നിരുന്നു.
ഇത് കുറഞ്ഞത് മധ്യസാമ്രാജ്യ കാലത്ത് പണികഴിപ്പിച്ചതായിരിക്കാം എന്ന് കരുതപ്പെടുന്നു.
നവ സാമ്രാജ്യത്തിലെ റാംസെസ്സ് രണ്ടാമന്റെ കാലത്തും ഖ്നും ആരാധന ഇവിടെ നിലനിന്നിരുന്നതായി ചരിത്രരേഖകൾ സൂചിപ്പിക്കുന്നുണ്ട്.
എലിഫന്റൈൻ ക്ഷേത്രത്തിനെതിർ ദിക്കിൽ നൈലിന്റെ കിഴക്കൻ തീരത്തുള്ള അസ്വാനിലും ഖ്നുമിന്റെ ദേവാലയങ്ങൾ കണ്ടെത്തിയിട്ടുണ്ട്.
ഇത് ടോളമിക് കാലത്തിലേതാവാം എന്ന് കരുതപ്പെടുന്നു.
എസ്ന ക്ഷേത്രം
പുരാതന ഈജിപ്റ്റിലെ എസ്നയിലും ഒരു ഖ്നും ക്ഷേത്രം ഉണ്ടായിരുന്നു.
ഇവിടെ ഖ്നുമിനെ കൂടാതെ നീത്ത് , ഹേക എന്നീ ദേവതമാരെയും ആരാധിച്ചിരുന്നു.
ടോളമിക് കാലഘട്ടത്തിലാണ് ഈ ക്ഷേത്രം പണിതത്.
ചിലപ്പോൾ ഖ്നുമിനെ മുതലയുടെ തലയുള്ള ദേവനായും ചിത്രീകരിച്ചിരുന്നു.
ചിത്രശാല അവലംബം 1 2 Wilkinson, Richard H., The Complete Temples of Ancient Egypt, Thames and Hudson, 2000, ISBN 0-500-05100-3 ↑
ഖോസ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഖോസ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഖോസ സ്ഥിതിചെയ്യുന്നത്.
ഖോസ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഖോസ ൽ 345 വീടുകൾ ഉണ്ട്.
ഇതിൽ 899 പുരുഷന്മാരും 914 സ്ത്രീകളും ഉൾപ്പെടുന്നു.
ഖോസ ലെ സാക്ഷരതാ നിരക്ക് 66.08 ശതമാനമാണ്.
ഖോസ ലെ 6 വയസ്സിനു താഴെയുള്ള കുട്ടികളുടെ എണ്ണം 204 ആണ്.
ഇത് ഖോസ ലെ ആകെ ജനസംഖ്യയുടെ 11.25 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 576 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 519 പുരുഷന്മാരും 57 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 96.7 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 33.33 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഖോസ ലെ 815  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 345 - - ജനസംഖ്യ 1813 899 914 കുട്ടികൾ (0-6) 204 94 110 പട്ടികജാതി 815 396 419 സാക്ഷരത 66.08 % 53.09 % 46.91 % ആകെ ജോലിക്കാർ 576 519 57 ജീവിതവരുമാനമുള്ള ജോലിക്കാർ 557 511 46 താത്കാലിക തൊഴിലെടുക്കുന്നവർ 192 165 27 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഗുമാന
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഗുമാന.
ഗുമാന വില്ലേജിന്റെ പരമാധികാരി സർപഞ്ചാണ് .
ഇതെപേരിൽ നവാൻഷാർ ജില്ലയിൽ ഒരു ഗ്രാമവുമുണ്ട്.
2011 ലെ ഇന്ത്യൻ കാനേഷുമാരി വിവരമനുസരിച്ച് ഗുമാന ൽ 115 വീടുകൾ ഉണ്ട്.
ആകെ ജനസംഖ്യ 673 ആണ്.
ഇതിൽ 359 പുരുഷന്മാരും 314 സ്ത്രീകളും ഉൾപ്പെടുന്നു.
ഗുമാന ലെ സാക്ഷരതാ നിരക്ക് 53.05 ശതമാനമാണ്.
ഗുമാന ലെ 6 വയസ്സിനു താഴെയുള്ള കുട്ടികളുടെ എണ്ണം 113 ആണ്.
ഇത് ഗുമാന ലെ ആകെ ജനസംഖ്യയുടെ 16.79 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 246 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 191 പുരുഷന്മാരും 55 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 97.56 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 49.59 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗുമാന ലെ 340  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 115 - - ജനസംഖ്യ 673 359 314 കുട്ടികൾ (0-6) 113 64 49 പട്ടികജാതി 340 180 160 പട്ടിക വർഗ്ഗം 0 0 0 സാക്ഷരത 53.05 % 56.02 % 43.98 % ആകെ ജോലിക്കാർ 246 191 55 ജീവിതവരുമാനമുള്ള ജോലിക്കാർ 240 186 54 താത്കാലിക തൊഴിലെടുക്കുന്നവർ 122 85 37 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഗുരിയ ഇംഗ്ലീഷ് വിലാസം https://ml.wikipedia.org/wiki/Guria
ജോർജ്ജിയയുടെ പടിഞ്ഞാറ് ഭാഗത്ത് സ്ഥിതിചെയ്യുന്ന ഒരു പ്രവിശ്യയാണ് ഗുരിയ - Guria (Georgian: გურია) .
കരിങ്കടലിന്റെ കിഴക്കൻ അഗ്രത്തിലാണ് ഇതിന്റെ അതിർത്തി.
2014ലെ ജനസംഖ്യാ കണക്കെടുപ്പ് അനുസരിച്ച് ഇവിടെ 113,350 ജനങ്ങളാണ് വസിക്കുന്നത്.
ഒസുർഗെറ്റിയാണ് ഈ പ്രവിശ്യയുടെ തലസ്ഥാന നഗരം ഭൂമിശാസ്ത്രം
വടക്കുപടിഞ്ഞാറ് ഭാഗത്ത് സമേഗ്രെലോ , വടക്കു ഭാഗത്ത് ഇമെറെതി , കിഴക്കു ഭാഗത്ത് സാംറ്റ്‌സ്‌ഖെ-ജവഖെറ്റി, തെക്ക് ഭാഗത്ത് അജാറ , പടിഞ്ഞാറ് ഭാഗത്ത് കരിങ്കടലുമാണ് ഗുരിയയുമായി അതിർത്തി പങ്കിടുന്നത്.
2,033 ചതുരശ്ര കിലോമീറ്ററാണ് ഗുരിയ പ്രവിശ്യയുടെ മൊത്തം വിസ്തീർണ്ണം.
മൂന്ന് മുൻസിപാലിറ്റികൾ ചേർന്നതാണ് ഗുരിയ പ്രവിശ്യ.
ഗുരിയയുടെ തലസ്ഥാന നഗരം അടങ്ങിയ ഒസുഗെറ്റി മുൻസിപ്പാലിറ്റി, ലാൻച്ഖുറ്റി മുൻസിപ്പാലിറ്റി, ചോഖാറ്റൗരി മുൻസിപ്പാലിറ്റി എന്നിവയാണ് ഇവ ചരിത്രം ഗുരിയ രാജഭരണ പ്രവിശ്യയുടെ പതാക
800കളിൽ പുറത്തിറങ്ങിയ ജോർജ്ജിയൻ ചരിത്ര രേഖയായ സ്യുഡോ ജ്വാൻഷറിലാണ് ആദ്യമായി ഈ പേര് രേഖപ്പെടുത്തിയിരിക്കുന്നത്.
ജോർജ്ജിയൻ രാജകുടുംബമായ വർഡാനിഡ്‌സ്-ദാദിയാനിയുടെ നിയന്ത്രണത്തിലുള്ള പ്രദേശമായിരുന്നു ഏകദേശം 1352ൽ ഈ പ്രവിശ്യ.
പിന്നീട്, 1463ൽ കിങ്ഡം ഓഫ് ജോർജ്ജിയയുടെ പരമാധികാരത്തിന് കീഴിലായി.
ഇതിന് ശേഷം ഈ പ്രവിശ്യ ഗുരേലി എന്നാണ് അറിയപ്പെട്ടിരുന്നത്.
ബടൂമി നഗരത്തിലേയും അജാറയിലേയും പ്രദേശങ്ങൾ അടങ്ങിയതാണ് ആധുനിക ഗുരിയ.
ഓട്ടോമൻ സാമ്രാജ്യ കാലത്ത് ഈ പ്രവിശ്യയുടെ വ്യാപ്തി കുറയുകയും പ്രവിശ്യ തകരുകയും ചെയ്തു.
1829ൽ അവസാന രാജവായിരുന്ന ഗുരേലി ഡേവിഡ് ഈ പ്രവിശ്യയെ റഷ്യയോട് കൂട്ടിച്ചേർത്തു.
അവലംബം ഒരു ഗുരിയൻ മനുഷ്യൻ
ഗുരീന്ദർ ഛദ്ദ ഇംഗ്ലീഷ് വിലാസം https://ml.wikipedia.org/wiki/Gurinder_Chadha
പഞ്ചാബി വംശജയായ ഒരു ബ്രിട്ടീഷ്-ഇന്ത്യൻ സംവിധായികയാണ് ഗുരീന്ദർ ഛദ്ദ .
ബ്രിട്ടനിലെ ഇന്ത്യക്കാരുടെ ജീവിതമാണ് അവരുടെ മിക്ക സിനിമകളുടെയും പ്രമേയം.
ഭാജി ഓൺ ദ ബീച്ച്, വാട്ട്സ് കുക്കിംഗ്,ബ്രൈഡ് പ്രിജൂഡിസ് , ബെൻഡ് ഇട്ട് ലൈക്ക് ബെക്കാം ,ആൻഗസ് തോങ്സ് ആൻഡ് പെർഫെക്റ്റ് സ്നോഗ്ഗിങ് ,ഇറ്റ്സ് എ വൺഡർഫുൾ ഓൾട്ട്ർ ലൈഫ്, ദി മിസ്ട്രസ് ഒഫ് സ്പൈസസ് എന്നിവയാണ് പ്രധാന ചിത്രങ്ങൾ.
2012ൽ പുറത്തിരങ്ങാനിരിക്കുന്ന അവരുടെ ഫ്രീഡം അറ്റ് മിഡ്നൈറ്റ്,ഡൊമിനിക്ക് ലാപ്പിയറിന്റെയും ലാറി കോളിൻസിന്റെയും അതേപേരിലുള്ള പ്രശസ്തകൃതിയുടെ ചലച്ചിത്ത്ര പുനരാഖ്യാനമാണ്.
നെയ്റോബിയിലാണ് ഛദ്ദയുടെ ജനനം.
പഞ്ചാബിൽ നിന്ന് കെനിയയിലേക്ക് കുടിയേറിയവരായിരുന്നു അവരുടെ മാതാപിതാക്കൾ.
ഗുരീന്ദറിനു രണ്ട് വയസുള്ളപ്പോൾ കുടൂംബം ബ്രിട്ടനിലേക്ക് മാറിതാമസിച്ചു.
ലണ്ടൻ കോളജ് ഒഫ് പ്രിന്റിങ്ങിൽ നിന്ന് ബിരുദം നേടിയ ശേഷം ബി.ബി.സി റേഡിയോയിൽ റിപ്പോർട്ടർ ആയാണ്ഗുരീന്ദർ ഛദ്ദ ഔദ്യോഗികജീവിതം ആരംഭിക്കുന്നത്.
പിന്നീട് 
ടെലിവിഷൻ രംഗത്തേക്ക് ചുവടുമാറ്റിയ അവർ ബി.ബി.സിക്കും ചാനൽ ഫോറിനും വേണ്ടി നിരവധി ഡോക്യുമെന്ററികളും ഹ്രസ്വചിത്രങ്ങളും ഒരുക്കി.
സിനിമാ കരിയർ
അവരുടെ ആദ്യ ചലച്ചിത്രം ഭാജി ഓൺ ദ ബീച്ച് തന്നെ വലിയ പ്രേക്ഷകശ്രദ്ധയും,നിരവധി പുരസ്കാരങ്ങളും നേടിയെടുത്തു.
മികച്ച ബ്രിട്ടീഷ് സിനിമയ്ക്കായുള്ള ബാഫ്റ്റ പുരസ്കാരത്തിനും ആ ചിത്രം നാമനിദേഷം ചെയ്യപ്പെട്ടു.
വാട്ട്സ് കുക്കിംഗ് 2000ത്തിലെ സൺ ഡാൻസ് ചലച്ചിത്രമേളയിലെ ഉദ്ഘാടനചിത്രമായിരുന്നു.
ന്യുയോർക്ക് ഫിലിം കരിട്ടിക്കിന്റെ പ്രേക്ഷകപുരസ്കാരം , ലണ്ടൻ ഫിലിംക്രിട്ടിക്കിന്റെ മികച്ച സംവിധായികയ്ക്കുള്ള പുരസ്കാരം എന്നിവ ആ ചിത്രം നേടി.2002ൽ പുറത്തിറങ്ങിയ ബെൻഡ് ഇട്ട് ലൈക്ക് ബെക്കാം കാഴ്ച്ച്ക്കാരിൽ നിന്നും നിരൂപകരിൽ നിന്നും മികച്ച അഭിപ്രായം നേടിയെടുത്തു.
അവലംബം ↑ http://www.deadline.com/interstitial/?ref=http%3A%2F%2Fwww.deadline.com%2F2010%2F04%2Fchadha-planning-first-historical-epic%2F
ഗുരു (നോവൽ)
കെ. സുരേന്ദ്രൻ ശ്രീനാരായണഗുരുവിനെ കുറിച്ച് 1994 ൽ എഴുതിയ നോവൽ ആണ് ഗുരു .